钦定古今图书集成/方舆汇编/职方典/第1404卷 > 《南溪白龙洞序》李渤
## 钦定古今图书集成/方舆汇编/职方典/第1404卷 > 《南溪白龙洞序》李渤

桂山。漓水右汇阳江数里馀，得南溪口。溪左屏外，崖
𪩘𩰚丽争高，其孕翠曳烟，逦迤如画。左连幽野，园田
鸡犬，疑非人间。溯流数百步，至岩。岩下有湾壤沮洳，
因导为新泉。山有二洞九室，西南曰白龙洞，横透《巽
维》，蜕骨如玉。西北曰元岩洞，曲通坎隅，晴眺漓水。元
岩之上曰“丹室”，白龙之右曰夕室，《巽维》北梯险至仙
“窟。北又有石室，参差呀豁，延景宿云。其洞室并乳溜
凝化，诡势奇状。俯而察之，如伞如軬，如栾栌支撑，如
连蔓藻井。左睨右瞰，似帘似帏，似松偃竹袅，似海荡
云惊。其玉池元井，岚飙回环交错，迷不可纪。从夕室
梁溪向郭，四里而近，去松衢二百步而遥。”余获之，若
获《荆璆》与隋珠焉，亦疑夫大舜游此而忘归矣。遂命
发潜敞深磴危宅，既翼之以亭榭，又韵之以松竹，似
䜩方丈，似昇瑶台。以溪在郡之南，因目为《南溪》云。